อยากถามคุณว่า ถ้าฉีดยาคุมแบบฮอร์โมนรวมที่ฉีดแบบ 1เดือนเมื่อหลังมีประจำเดือน 4-5วัน แล้วมีเพศสัมพันธ์หลักจากฉีด 2อาทิตย์แล้วหลั่งในโดยไม่ใส่ถุงยาง จะท้องไหมคะ เพราะรอตอนนีเลยมา 2วันจากรอบเดือนของเดือนที่แล้วอะค่ะ ไม่ทราบจะท้องไหมคะ
สวัสดีค่ะ การใช้ยาคุมแบบฉีดคุมกำเนิดนั้นมีประสิทธิภาพสูงมาก โอกาสตั้งครรภ์ขณะใช้ยามีน้อยกว่า 1% โดยถ้าได้เริ่มฉีดภายใน 5 วันแรกของประจำเดือน สามารถมีเพศสัมพันธ์ได้เลย หากเริ่มฉีดในช่วงเวลาอื่น ควรรอให้ครบ 7 วันก่อนค่อยมีเพศสัมพันธ์ที่ไม่ป้องกันได้ดังนั้นหากผ่านมา 2 อาทิตย์จึงค่อยมีเพศสัมพันธ์ โอกาสตั้งครรภ์มีได้น้อยมาก การใช้ยาคุมแบบฉีดอาจทำให้ประจำเดือนมาไม่สม่ำเสมอจนถึงไม่มาได้ ถ้าไม่สบายใจ อาจซื้อชุดตรวจครรภ์ทางปัสสาวะมายืนยันเองอีกครั้ง ให้ผลบวกได้ตั้งแต่ 10-14 วันหลังปฏิสนธิ แต่ในกรณีนี้นึกถึงผลข้างเคียงจากยาฉีดคุมกำเนิดมากกว่าค่ะ